Minn L- Imżebbel . . . il- pulċinell ta' Ġeżebel . . . Bħal ma għamilt , dan ix- xahar se ntella' bloggata b' lista ta' albums li proprju dan ix- xahar jagħlqu xi anniversarju kwinarju . Din il- bloggata issa se nibda ntellagħha lejn nofs ix- xahar , minflok lejn l- aħħar Ħadd tax- xahar kif kont ippjanajt fil- bidu . Fl- aħħar ġimgħa tax- xahar se tidher ukoll il- bloggata tas- sensiela Tant Snin Ilu , li bħas- soltu tkun abbinata ma' din il- bloggata . Din se tkun titratta reċensjoni fil- fond dwar album li se nagħżel mil- lista ta' l- anniversarji kwinarji li tidher hawn taħt . Ix- xahar li għadda għażilt l- album tal- Joy Division , li kien għalaq ħamsa u għoxrin sena . X' se nagħżel dan ix- xahar , bħas- soltu , se nħalli lilkom tipprovaw taqtgħu . Min jafni sewwa f' dan ir- rigward , x' aktarx m' għandux isib wisq diffikultà biex iġib il- boċċa eżatti fejn il- likk . . . ( Nobgħodu lil Elvis . Bla tlaqliq ta' xejn niddikkjarah bħala l- aktar artist mużikali sopravvalutat ta' kull żmien . Ir- Re ta' Ras Żobbi ! Imma xi jumejn ilu għalaq 28 sena mejjet , u ladarba qegħdin nitkellmu dwar l- istorja , f' ġieħ il- korrettezza storika , illum se ndoqq silta minn tiegħu . Imma ftakru , nobgħodu lil Elvis . U kkwotawni , għax jien la għandi x' naħbi u wisq anqas għalxiex nistħi . Nobgħodu lil Elvis , u iżjed milli lilu , nobgħod il- mit li bnew madwaru . ) Ħuġġieġa Oħra minn L- Imżebbel Ħin : Kemm nieħu pjaċir nara li mhux jien l- uniku wieħed li nħoss li Elvis huwa sopravalutat ! Kieku taf kemm naqla kummenti mingħand nies li għalihom " Elvis iddefinixxa l- mużika " u " Elvis huwa r- Re " u " Elvis ma jmut qatt " . Ħaġa mpressjonanti x' mit hemm mibni madwaru dak il- bniedem . Roderick : Bħala simbolu ta' liberazzjoni kulturali u soċjali , Elvis kien wieħed mill- iżjed persunaġġi importanti tas- seklu li għadda . Din hi xi ħaġa li ma niċħadx . Fil- qasam mużikali , għamel revoluzzjoni tremenda darba , u qatta xi tletin sena fossilizzat fiha . Din hi xi ħaġa li nibqa' nsostni . Fil- qasam ċinematografiku , aħjar ma ngħid xejn għax meta niftakar f' dawk il- films , aqta' x' jiġrili ! Arċibald : Is- Supertramp ħarġu d- debutt tagħhom fl- 1970 . Il- formazzjoni tal- grupp dak iż- żmien kienet xi ftit differenti minn dik li ħafna jafuha . Din il- formazzjoni rrekordjat u ħarġet żewġ albums . L- ewwel wieħed , id- debutt , hu album interessanti ħafna li minkejja difetti tiegħu , juri sens kbir ta' avventura u tiżwieqa vasta ta' influwenzi mużikali . Jiena nħobb insibu bħala " album ħelu " . Jiena għandi kopja tiegħu ffirmata minn Roger Hodgson . : ) It- tieni wieħed kien vroma totali mill- bidu sa l- aħħar , għajr għal silta waħda li għalkemm hi passabbli , xorta waħda ma fiha xejn x' wieħed jieħu nota tiegħu . Wara dan id- diżappunt il- grupp għoddu sfaxxa , sakemm tliet snin wara reġa' ngħaqad b' formazzjoni ' ġdida' . L- ewwel xogħol ta' din il- formazzjoni kien il- kapolavur minuri " Crime of the Century " . . . Nassumi li kont taf li jien naf min huma s- Supertramp : ) Pruvajt naqta' jekk hux sa tagħmel lilhom fil- bloggata abbinata in- depth . Lilhom jew The Cure naħseb jien . Iva , imma jien ma ħsibtx li kont qiegħed tipprova taqta' x' album se nittratta dan ix- xahar . Jien ħsibt li qiegħed tiskanta li d- debutt tas- Supertramp ħareġ fl- 1970 . Hawn ħafna li ma jafux dwar l- ewwel fażi ta' l- istorja ta' dan il- grupp . alkemm mill germanja kuntatt mijak permezz tal blogg zammejtu , is- silta dwar il ħadd flaxija ax xol qajjmitli ċertu melankolija , alkemm ebda ħeġġa biex nirritorna lura . hu ħsieb u niltaqaw il ġimgħa d- dieħla Ma nlumekx li m' għandekx ħeġġa terġa' lura hemm ġew . Jiena anke meta mmur jumejn Għawdex , ukoll inħossni bħalek . Aħseb u ara int mill- Ġermanja ! Narak il- ġimgħa d- dieħla , nhar il- Ħamis jekk m' inix sejjer żball . Iddeverti u kif tiġi missek titħajjar tibda blogg forsi nġeddu xi memorja jew tnejn . Saħħa u ħu ħsieb . - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .